
Общински съвет









Крумовград




Д О К Л А Д Н А   З А П И С К А


От Себихан Керим Мехмед  –кмет на община  Крумовград

Относно: Увеличаване на щатната численост в дейност ‚Асистенти за лична помощ“


Дами и господа, общински съветници,

Личната помощ е механизъм за подкрепа на хора с увреждания за правата им, за пълноценно участие в обществото, за извършване на дейности, отговарящи на индивидуалните им потребности от личен, домашен или социален характер и за преодоляване на бариерите на функционалните им ограничения. Механизмът гарантира възможност на хората с увреждания да изберат от кого, кога, къде и по какъв начин да осъществяват дейностите.

Съгласно чл.8, ал.1. от Закона за личната помощ ползвател е:
1. човек с трайно увреждане с установени вид и степен на увреждане или степен на трайно намалена работоспособност с определена чужда помощ;

2. дете с 90 и над 90 на сто вид и степен на увреждане или степен на трайно намалена работоспособност без определена чужда помощ.


Доставчик на личната помощ по закон е общината по настоящ адрес. Средствата за финансирането на личната помощ се превеждат от Агенцията за социално подпомагане по бюджета на община Крумовград след представяне на месечен отчет.


Редът и начинът за включване в механизма лична помощ са определени с Наредба № РД-07-7/28.06.2019 г. на Министерство на труда и социалната политика.


Към настоящия момент потребителите на услугата са 219 броя. Назначени са 226 броя  лични асистенти. За м. ноември преведената сума е 195 583 евро/329 882  лева, в т. ч. 4 913 евро/9 608 лв. за администриране на механизма лична помощ.

С изменението на Закона за личната помощ, съгласно чл.33, ал.2, считано от 01.01.2021 г. се осигуряват средства за администриране на механизма лична помощ на общината в размер на три на сто от средствата за финансиране на личната помощ. Определената часова ставка по механизма лична помощ за 2026 година е 5,24 евро.


С цел обезпечаване администрирането на механизма лична помощ предлагам да увеличим  щатната численост от 2 на 3 щ. бр., като дейността се подпомага и от служители на Общинска администрация. 
На основание чл. 21,  ал. 1,  т. 6 и т.23 от Закона за местното самоуправление и местната администрация предлагам Общински съвет Крумовград да вземе следното





Р Е Ш Е Н И Е:

1. Увеличава щатната численост  на   персонала в дейност ‚Асистенти за лична помощ“ от 2 щ. бр. на 3 щ.бр. за администриране на личната помощ, считано от 01.02.2026 г..

2. Възлага на кмета на общината да извърши всички последващи действия по изпълнение на решението.








Внесъл: _________________








               / Себихан Мехмед/
Изготвил:_____________


/В.Хаджиева/
Съгласувал:____________


 /В.Пехливанова/
